Veidrodinis metalas
Veidrodinis metalas (angl. speculum metal; rus. зеркальный металл) – baltas trapus lydinys iš dviejų trečdalių vario ir trečdalio alavo, kuris poliruotas sudaro labai atspindintį veidrodinį paviršių. Naudojamas tam tikrų veidrodžių, jų tarpe reflektorinių teleskopų veidrodžių, gamyboje. Veidrodinis metalas gali būti naudojamas ir stiklinių veidrodžių metalinei dangai (vietoj sidabrinės ar aliumininės dangos).